CELEX: 62009CN0078
Language: lt
Date: 2009-02-24 00:00:00
Title: Byla C-78/09: 2009 m. vasario 24 d. Compagnie des bateaux mouches SA pateiktas apeliacinis skundas dėl 2008 m. gruodžio 10 d. Pirmosios instancijos teismo (septintoji kolegija) priimto sprendimo byloje T-365/06 Bateaux mouches prieš VRDT

1.5.2009   
            
            
               LT
            
            
               Europos Sąjungos oficialusis leidinys
            
            
               C 102/13
            
         2009 m. vasario 24 d.Compagnie des bateaux mouches SA pateiktas apeliacinis skundas dėl 2008 m. gruodžio 10 d. Pirmosios instancijos teismo (septintoji kolegija) priimto sprendimo byloje T-365/06 Bateaux mouches prieš VRDT
   
   (Byla C-78/09)
   2009/C 102/22
   Proceso kalba: prancūzų
   
      Šalys
   
   
      Apeliantė: Compagnie des bateaux mouches, atstovaujama advokato G. Barbaut
   
      Kita proceso šalis: Vidaus rinkos derinimo tarnyba (prekių ženklams ir pramoniniam dizainui). Jean-Noël Castanet
   
      Apeliantės reikalavimai
   
   
               —
            
            
               Pripažinti įmonės Compagnie des bateaux mouches paduotą ieškinį nepriimtinu;
            
         
               —
            
            
               panaikinti 2008 m. gruodžio 10 d. Europos Bendrijų Pirmosios instancijos teismo sprendimą byloje T-365/06;
            
         
               —
            
            
               priteisti iš Europos Bendrijų Pirmosios instancijos teismo visas bylinėjimosi išlaidas.
            
         
      Apeliacinio skundo pagrindai ir pagrindiniai argumentai
   
   Grįsdama savo apeliacinį skundą apeliantė nurodo du pagrindus.
   Pirmuoju pagrindu apeliantė nurodo, kad Europos Bendrijų Pirmosios instancijos teismas pažeidė 1993 m. gruodžio 20 d. Tarybos reglamento (EB) Nr. 40/94 dėl Bendrijos prekių ženklo (1) 7 straipsnio 1 dalies b punktą. Šiuo klausimu ji, visų pirma, kaltina Europos Bendrijų Pirmosios instancijos teismą neatsižvelgus į tai, kad prekių ženklas nuo pat pradžių turėjo specifinį skiriamąjį pobūdį. Antra, šis skiriamasis pobūdis išliko ir net sustiprėjo, kai jį naudojo apeliantė. Iš tiesų prekių ženklas BATEAUX MOUCHES buvo lipdomas ant apeliantės – ir vien tik jos –laivų, naudojamų turistinėms ekskursijoms Senos upe; interneto paieškos sistemos, įvedus terminą „bateaux mouches“, tiesiogiai nurodydavo į apeliantės nuosavą interneto svetainę, kurioje ji aktyviai vykdė savo prekių ženklo gynybos nuo bet kokio neteisėto panaudojimo politiką.
   Antruoju pagrindu apeliantė kaltina Pirmosios instancijos teismą, kad jis netinkamai aiškino teismo praktikos kriterijus, pagal kuriuos, naudojant, prekių ženklas BATEAUX MOUCHES gali įgyti skiriamąjį pobūdį. Iš tiesų Pirmosios instancijos teismas turėjo visapusiškai, o ne tik iš dalies, išanalizuoti aplinkybes, kuriomis remiantis galima patvirtinti skiriamąjį pobūdį, kaip antai, prekių ženklo rinkos dalis, jo intensyvumas, geografinė aprėptis, naudojimo trukmė, įmonės skiriamų investicijų populiarinti šį prekių ženklą dydis, suinteresuotų asmenų, dėl prekių ženklo identifikuojančių prekę arba paslaugą kaip atitinkamos įmonės, procentinė dalis.
   
      (1)  OL 1994, L 11, p. 1, 2004 m. specialusis leidimas lietuvių k., 17 sk., 1 t., p. 146.